CELEX: 62014TN0561
Language: fi
Date: 2014-07-25 00:00:00
Title: Asia T-561/14: Kanne 25.7.2014 – One of Us ym. v. parlamentti ym.

17.11.2014   
            
            
               FI
            
            
               Euroopan unionin virallinen lehti
            
            
               C 409/45
            
         Kanne 25.7.2014 – One of Us ym. v. parlamentti ym.
   (Asia T-561/14)
   2014/C 409/65
   Oikeudenkäyntikieli: englanti
   
      Asianosaiset
   
   
      Kantaja: European Citizen’s Initiative One of Us ym. (edustaja: asianajaja C. de La Hogue)
   
      Vastaajat: Euroopan parlamentti, Euroopan komissio ja Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission tiedonannon COM(2014) 355 final
            
         
               —
            
            
               vaihtoehtoisesti kumoamaan asetuksen (EU) N:o 211/2011 10 artiklan 1 kohdan c alakohdan
            
         
               —
            
            
               velvoittamaan vastaajat korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että vastauksessa, jonka komissio antoi kantajien lainsäädäntöehdotukseen ja niihin kysymyksiin, jotka kantajat nostivat esille kansalaisaloitteessa ”One of us”, i) ei oteta huomioon sitä tosiseikkaa, että ihmisalkio on ihminen ja ii) ei oteta kantaa ilmeisiin ristiriitaisuuksiin.
            
         
               2)
            
            
               Toinen kanneperuste, joka perustuu demokraattisen päätöksentekomenettelyn loukkaamiseen sillä perusteella, että komissio
               
                           —
                        
                        
                           ei esitä oikeudellisia perusteluja sille, että se on kieltäytynyt toimittamasta kantajien ehdotusta parlamentille
                        
                     
                           —
                        
                        
                           ymmärtää virheellisesti asetuksen N:o 211/2011 (1) vaatimukset ja pitää kiinni lainsäädäntömenettelyä koskevasta monopolista, joka on institutionaalista vuoropuhelua koskevien perussopimusten määräysten vastainen
                        
                     
                           —
                        
                        
                           ei esittele oikeudellisia ja poliittisia päätelmiään toisistaan erillisinä asetuksessa N:o 211/2011 edellytetyllä tavalla
                        
                     
         
               3)
            
            
               Kolmas kanneperuste, joka perustuu siihen, ettei asetus N:o 211/2011 ole yhteensopiva perussopimusten kanssa. Kantajat väittävät, että
               
                           —
                        
                        
                           Lissabonin sopimuksen tavoitteita, jotka liittyvät toimielinten demokraattisen legitimiteetin parantamiseen ja siihen, että unionin kansalaisia rohkaistaan osallistumaan demokraattiseen prosessiin, ei voida edistää, jos komissio voi torjua kansalaisaloitteen subjektiivisista ja mielivaltaisista syistä ilman, että parlamentti voi tutkia kyseistä aloitetta
                        
                     
                           —
                        
                        
                           oikeusvaltioperiaatetta loukataan, jos komission päätökseen ei voida hakea muutosta.
                        
                     
         
      (1)  Kansalaisaloitteesta 16.2.2011 annettu Euroopan parlamentin ja neuvoston asetus (EU) N:o 211/2011 (EUVL L 65, s. 1).